PMIndiaData/PMIndiaSum huggingface dataset:
প্রধানমন্ত্রী তাজিকিস্তানের জনসাধারণকে সেদেশের স্বাধীনতা দিবস উপলক্ষে শুভেচ্ছা জানালেন

প্রধানমন্ত্রী শ্রী নরেন্দ্র মোদী তাজিকিস্তানের জনসাধারণকে সেদেশের স্বাধীনতা দিবসের শুভেচ্ছা জানিয়েছেন। এক বার্তায় তিনি বলেছেন, “তাজিকিস্তানের সাধারণ মানুষকে স্বাধীনতা দিবসে আমার শুভেচ্ছা ও অভিনন্দন। তাজিকিস্তানের সঙ্গে ইতিহাস ও সংস্কৃতির সুগভীর বন্ধনে বাঁধা আছে ভারত। ভারত ও তাজিকিস্তান কৃষি, যোগাযোগ সংযুক্তি, বাণিজ্য ও প্রতিরক্ষা প্রভৃতি ক্ষেত্রে এই বন্ধনকে আরও শক্তিশালী করার জন্য সক্রিয় প্রয়াস নিচ্ছে”। _2015….
প্রমুখ স্বামী মহারাজের দেহাবসান  :  শেষ শ্রদ্ধা জানাতে সারঙ্গপুরে প্রধানমন্ত্রী

প্রমুখ স্বামী মহারাজের প্রয়াণে শোকপ্রকাশ করেছেন প্রধানমন্ত্রী শ্রী নরেন্দ্র মোদী। প্রমুখ মহারাজের সঙ্গে তাঁর পরিচয় এবং আলাপচারিতা প্রসঙ্গে শ্রী মোদী বলেন, স্বামীজি ছিলেন তাঁর কাছে শ্রদ্ধেয় গুরুর মতো। সমাজের প্রতি তাঁর সেবা অবিস্মরণীয় হয়ে থাকবে। আগামীকাল সকালে লালকেল্লার প্রাকার থেকে জাতির উদ্দেশে ভাষণদানেরপর প্রধানমন্ত্রী রওনা হবেন গুজরাটের সারঙ্গপুরে। সেখানে তিনি প্রয়াত স্বামীজিরপ্রতি শেষ শ্রদ্ধা নিবেদন করবেন। এক বার্তায় প্রধানমন্ত্রী বলেছেন, ‘ পরমপূজ্য প্রমুখ স্বামী মহারাজ ছিলেন মানবতাবাদী এক বলিষ্ঠ পুরুষ। দয়া ওসহমর্মিতার তিনি ছিলেন এক মূর্ত প্রতীক। সমাজের প্রতি তাঁর সেবাকর্ম চিরস্মরণীয়হয়ে থাকবে। পরমপূজ্য প্রমুখ স্বামী মহারাজ ছিলেন আমার কাছে গুরুর মতোই শ্রদ্ধাভাজন। তাঁরসঙ্গে আলাপচারিতার কথা আমি কোনদিনই ভুলবো না। প্রতি মূহুর্তেই তাঁর অনুপস্হিতি আমার কষ্টের কারণ হবে। ’ /
যোগাযোগ ও তথ্য প্রযুক্তি ক্ষেত্রে ভারত-কাতার সহযোগিতা

২০১৫’র মার্চ মাসে ভারত ও কাতারের মধ্যে স্বাক্ষরিত মউ সম্পর্কে প্রধানমন্ত্রী শ্রী নরেন্দ্র মোদীকে বিস্তারিতভাবে অবহিত করা হয় বুধবার এখানে অনুষ্ঠিত কেন্দ্রীয় মন্ত্রিসভার বৈঠকে। যোগাযোগ এবং তথ্য প্রযুক্তির ক্ষেত্রে দ্বিপাক্ষিক সহযোগিতা বিনিময়ের লক্ষ্যে ভারত ও কাতার স্বাক্ষরিত মউটিকে কার্যকর করে তোলার সিদ্ধান্ত নেয় যথাক্রমে ১ জানুয়ারি, ২০১৬ এবং ১২ জানুয়ারি, ২০১৬ তারিখে। সম্পাদিত এই চুক্তিটির আওতায় দু’দেশের বেসরকারি সংস্থা, দক্ষতা উন্নয়ন সম্পর্কিত প্রতিষ্ঠান এবং সরকারি পর্যায়ে সক্রিয় সহযোগিতা ও বিনিময় কর্মসূচি বাস্তবায়িত হবে।
প্রধানমন্ত্রী শ্রী নরেন্দ্র মোদী এবং রাষ্ট্রসংঘের মহাসচিব আন্তোনিও গুতেরেস – এর মধ্যে টেলিফোন কথোপকথন

প্রধানমন্ত্রী শ্রী নরেন্দ্র মোদী আজ রাষ্ট্রসংঘের মহাসচিব) শ্রী আন্তোনিও গুতেরেসের সাথে টেলিফোনে কথা বলেছেন। উভয় নেতা ডেমোক্রেটিক রিপাবলিক অফ কঙ্গোতে রাষ্ট্রসংঘের অর্গানাইজেশন স্টেবিলাইজেশন মিশনে সাম্প্রতিক হামলার বিষয়ে আলোচনা করেছেন, যেখানে দুই ভারতীয় শান্তিরক্ষী শহীদ হয়েছেন। প্রধানমন্ত্রী নরেন্দ্র মোদী এই হামলার অপরাধীদের বিচারের আওতায় আনাতে দ্রুত তদন্তের জন্য রাষ্ট্রসংঘের নিরাপত্তা জেনারেলের প্রতি আহ্বান জানিয়েছেন। তিনি রাষ্ট্রসংঘ শান্তিরক্ষার প্রতি ভারতের স্থায়ী প্রতিশ্রুতির উপর জোর দিয়েছেন। এখনও পর্যন্ত ২ লক্ষ ৫০ হাজারেরও বেশি ভারতীয় শান্তিরক্ষী, রাষ্ট্রসংঘ শান্তিরক্ষা মিশনের অধীনে কাজ করেছেন। ১৭৭ জন ভারতীয় শান্তিরক্ষী রাষ্ট্রসংঘ শান্তিরক্ষা মিশনে কাজ করার সময় সর্বোচ্চ ত্যাগ স্বীকার করেছেন, যা যে কোনো সৈন্য অবদানকারী দেশের মধ্যে সর্ববৃহৎ। রাষ্ট্রসংঘ, দুই শহীদ ভারতীয় সীমান্তরক্ষী বাহিনীর সদস্যদের পরিবারের পাশাপাশি ভারত সরকার ও জনগণের প্রতি সমবেদনা জানিয়েছে। তিনি কঙ্গোতে শান্তি বাহিনীর বিরুদ্ধে হামলার তীব্র নিন্দা করেছেন এবং দ্রুত তদন্ত পরিচালনার জন্য সম্ভাব্য সব ব্যবস্থার আশ্বাস দিয়েছেন। প্রধানমন্ত্রী শ্রী নরেন্দ্র মোদী কঙ্গোর গণতান্ত্রিক জনগণের শান্তি ও স্থিতিশীলতার প্রতি ভারতের অটল সমর্থনের কথাও তুলে ধরেছেন। এখানে প্রায় ২ হাজার ৪০ জন ভারতীয় সৈন্য রাষ্ট্রসঙ্ঘের শান্তিরক্ষা মিশনে মোতায়েন রয়েছে।
ভারত ও কাতারের মধ্যে দ্বৈতকরারোপ এড়ানো এবং আয়ের ওপর করের ক্ষেত্রে আর্থিক দুর্নীতি বন্ধ করার চুক্তিরসংশোধনীর অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদিরপৌরহিত্যে কেন্দ্রীয় মন্ত্রিসভা বুধবার ভারত ও কাতারের মধ্যে দ্বৈত করারোপ এড়ানোএবং আয়ের ওপর করের ক্ষেত্রে আর্থিক দুর্নীতি বন্ধ করার চুক্তির সংশোধনীর অনুমোদনদিল| বর্তমানেভারত ও কাতারের মধ্যে যে দ্বৈত কর পরিহার চুক্তি (ডি.টি.এ.এ.) রয়েছে, তাস্বাক্ষরিত হয়েছিল ১৯৯৯ সালের ৭ এপ্রিল এবং তা কার্যকর হয় ২০০০ সালের ১৫ জানুয়ারিথেকে| সংশোধিতচুক্তিতে ট্রিটি শপিংকে বন্ধ করার জন্য সুবিধার সীমাবদ্ধতার ব্যবস্থা ও ভারতেরসঙ্গে সাম্প্রতিক চুক্তিগুলোর নিয়মকে যুক্ত করার সর্বাধুনিক গুণমানের তথ্যেরআদান-প্রদানের জন্য প্রক্রিয়ায় উন্নয়নের ব্যবস্থা রয়েছে| সংশোধিত ডি.টি.এ.এ. অ্যাকশন-৬ এবং জি-টুয়েন্টিও.ই.সি.ডি. নির্ভর ক্ষরণ ও লাভ পরিবর্তন (বি.ই.পি.এস.) যোজনার অ্যাকশন-ফোরটিনেরঅন্তর্গত পারস্পরিক সমঝোতার প্রক্রিয়ার অধীনে সন্ধির অপব্যবহারের বিষয়ে ন্যূনতমগুণমানকে সম্পূর্ণ করবে, যেখানে ভারতও সমান অংশীদার|
শ্রীলঙ্কার প্রধানমন্ত্রী হিসেবে শ্রী রনিল বিক্রমাসিংঘে শপথ গ্রহণ করতে চলায় তাঁকে প্রধানমন্ত্রীর অভিনন্দন

শ্রীলঙ্কার প্রধানমন্ত্রী হিসেবে শ্রী রনিল বিক্রমাসিংঘে শপথ গ্রহণ করায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। প্রধানমন্ত্রী বলেছেন, “শ্রীলঙ্কার প্রধানমন্ত্রী হিসেবে শপথ গ্রহণ করায় শ্রী রনিল বিক্রমাসিংঘে’কে অভিনন্দন ও শুভকামনা জানাই”। /
লেনদেনের কাজে ডেবিট ও ক্রেডিট কার্ড এবং ডিজিটাল পদ্ধতি আরও বেশি করে ব্যবহারের সিদ্ধান্ত

লেনদেনের ক্ষেত্রে ডেবিট ও ক্রেডিট কার্ড ব্যবহারের ওপর জোর দিয়েছে কেন্দ্রীয় মন্ত্রিসভা। অর্থাৎ, লেন-দেন সংক্রান্ত যাবতীয় বিষয় ডিজিটাল পদ্ধতিতে সেরে ফেলার অনুকূলে সরকারিভাবে মত প্রকাশ করা হয়েছে। এই লক্ষ্যে, বুধবার কেন্দ্রীয় মন্ত্রিসভার এক বৈঠকে লেন-দেনের কাজে কার্ড ও ডিজিটাল পদ্ধতি আরও বেশি করে কার্যকর করার বিষয়টি অনুমোদন করা হয়েছে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠকটি। স্বল্পমেয়াদী ব্যবস্থা হিসেবে কিছু কিছু পদক্ষেপ গ্রহণের কথা বলা হয়েছে, যা রূপায়িত হবে আগামী এক বছরের মধ্যেই। অন্যদিকে, দু’বছর সময় দেওয়া হয়েছে মাঝারি মেয়াদের বিভিন্ন পদক্ষেপ গ্রহণের ক্ষেত্রে। সরকারি এই সিদ্ধান্তের ফলে নগদ অর্থের মাধ্যমে লেন-দেনের ঘটনা যেমন হ্রাস পাবে অন্যদিকে, তেমনই কর ফাঁকির প্রবণতাও অনেকাংশে রোধ করা সম্ভব হবে। এজন্য সারচার্জ, পরিষেবা ফি, কার্ড বা ডিজিটাল পদ্ধতিতে লেন-দেন সংক্রান্ত ফি ইত্যাদি প্রত্যাহার করে নিতে পদক্ষেপ গ্রহণের কথাও বলা হয়েছে।
প্রধানমন্ত্রী মুদ্রা যোজনায় এক বছরের মেয়াদে শিশু ঋণে যাঁরা ঋণ পরিশোধ করেছেন, তাঁদের ঋণের ২ শতাংশ সুদের অর্থ দেবে সরকার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে প্রধানমন্ত্রী মুদ্রা যোজনা (পিএমএমওয়াই)-র আওতায় যাঁরা ১২ মাসের মেয়াদে শিশু ঋণ নিয়েছিলেন, তাঁদের ঋণের ২ শতাংশ সুদের অর্থ ফেরৎ দেওয়ার প্রস্তাব অনুমোদন করা হয়েছে। এই প্রকল্পে ৩১শে মার্চের হিসাবে যাঁদের বকেয়া ঋণ পরিশোধ হয়নি এবং রিজার্ভ ব্যাঙ্কের নির্দেশিকা অনুযায়ী, ৩১শে মার্চের মধ্যে যাঁরা অনুৎপাদিত সম্পদের তালিকাভুক্ত হননি, তাঁরাই সুবিধা পাবেন। এর ফলে, যাঁরা সঠিক সময়ে নিয়মিত ঋণ পরিশোধ করছেন, তাঁরা উৎসাহিত হবেন। সরকার এই প্রকল্পের জন্য ১, ৫৪২ কোটি টাকা বরাদ্দ করেছে। প্রেক্ষাপট আত্মনির্ভর ভারত অভিযান ঘোষণার পর অতিক্ষুদ্র, ক্ষুদ্র ও মাঝারি শিল্পোদ্যোগের জন্য এই প্রকল্পটি সহায়ক হবে। প্রধানমন্ত্রী মুদ্রা যোজনার আওতায় যাঁরা ৫০ হাজার টাকা পর্যন্ত রোজগার করতে পারেন, তাঁদের ক্ষেত্রে এই ঋণকে শিশু ঋণ বলা হয়। নির্দিষ্ট বাণিজ্যিক ব্যাঙ্ক, ব্যাঙ্ক বহির্ভূত আর্থিক প্রতিষ্ঠান, মাইক্রো ফিনান্সিয়াল ইন্সটিটিউশন, মুদ্রা লিমিটেডের নিবন্ধীকৃত সংস্থাগুলি থেকে এই ঋণ পাওয়া যায়। কোভিড-১৯ মহামারীর উদ্ভূত পরিস্থিতিতে দেশ জুড়ে লকডাউন জারি থাকার পর অতিক্ষুদ্র ও ছোট শিল্পোদ্যোগীদের ব্যবসা-বাণিজ্যে যথেষ্ট সমস্যা দেখা দিয়েছিল। এরা মূলত শিশু মুদ্রা ঋণ থেকে মূলধন যোগাড় করেছিলেন। লকডাউনের ফলে এদের আর্থিক সমস্যার সম্মুখীন হতে হয়েছে। এর ফলে, ঋণ গ্রহীতারা ঋণ পরিশোধে সমস্যায় পড়েছেন। ৩১শে মার্চের হিসাব অনুযায়ী, প্রধানমন্ত্রী মুদ্রা যোজনার শিশু ঋণের আওতায় ৯ কোটি ৩৭ লক্ষ অ্যাকাউন্ট রয়েছে, যেখানে মোট ১ লক্ষ ৬২ হাজার কোটি ঋণ বকেয়া আছে। আগামী এক বছরের মধ্যে প্রস্তাবিত প্রকল্পটি স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া বাস্তবায়িত করবে। পয়লা সেপ্টেম্বর থেকে আগামী বছরের ৩১শে আগস্টের মধ্যে রিজার্ভ ব্যাঙ্কের অনুমোদনক্রমে যে সমস্ত ঋণ গ্রহীতারা তাঁদের ঋণদাতাদের থেকে মোরাটোরিয়ামের সুযোগ পাবেন, তাঁরাই কোভিড-১৯ রেগুলেটরি প্যাকেজের আওতায় এই সুযোগ পাবেন। বাকিদের ক্ষেত্রে এই প্রকল্প পয়লা জুন থেকে আগামী বছরের ৩১শে মের মধ্যে কার্যকর হবে। এই প্রকল্পের ফলে, তৃণমূল স্তরের ঋণ গ্রহীতারা আর্থিক সুবিধা পাবেন। এর মাধ্যমে ক্ষুদ্র ব্যবসায়ীরা অর্থের অভাবে তাঁদের কর্মীদের ছাঁটাই না করে ব্যবসা-বাণিজ্য চালিয়ে যেতে পারবেন। সঙ্কটের এই সময়ে ক্ষুদ্র ব্যবসায়ীদের এই সাহায্যের ফলে অর্থনীতিতে ইতিবাচক প্রভাব পড়বে। ভবিষ্যতে যার ফলে কর্মসংস্থানের সুযোগ সৃষ্টি হবে।
বারাণসীতে বন্যা দেখা দেওয়ায় প্রধানমন্ত্রীর গভীর উদ্বেগ প্রকাশ

বারাণসীতে বন্যা পরিস্হিতি দেখা দেওয়ায়প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক বার্তায় তিনি বলেন, ‘ বারাণসীর বন্যা পরিস্হিতিতে গভীর উদ্বিগ্ন। পিএমওপরিস্হিতির ওপর তীক্ষ্ণ নজর রাখছে এবং স্হানীয় কর্তৃপক্ষের সঙ্গে যোগাযোগ রেখেচলেছে। জাতীয় বিপর্যয় মোকাবিলা বাহিনীর দলগুলি উদ্ধারও ত্রাণের জন্য বারাণসীতে মোতায়েন রয়েছে। সেখানে অবস্হিত সাংসদ কার্যালয় অষ্টপ্রহরকাজ করে চলেছে সবরকম সহায়তা যোগানোর জন্য। ’
শ্রী এল কে আদবানির জন্মদিনে তাঁর সুস্বাস্থ্য ও দীর্ঘায়ু কামনা করলেন প্রধানমন্ত্রী শ্রী নরেন্দ্র মোদী

নয়াদিল্লি, ৮ নভেম্বর ২০২২ “আদবানি’জির বাসভবনে গিয়ে আমি তাঁকে শুভেচ্ছা জানিয়ে এসেছি। ভারতের অগ্রগতিতে তাঁর অবদান চিরস্মরণীয় হয়ে থাকবে। তাঁর মেধা ও প্রজ্ঞার জন্য ভারতে তিনি সর্বজনশ্রদ্ধেয়। বিজেপি-র গঠন ও তাকে শক্তিশালী করে তোলার ক্ষেত্রে তাঁর অনন্য অবদান রয়েছে। তাঁর সুস্বাস্থ্য ও দীর্ঘায়ু কামনা করি।” শ্রী এল কে আদবানির জন্মদিনে এক ট্যুইট বার্তার মাধ্যমে একথা জানিয়েছেন প্রধানমন্ত্রী শ্রী নরেন্দ্র মোদী। /
সিঙ্গাপুরের উদ্দেশে রওনা হওয়ার আগে প্রধানমন্ত্রীর বিবৃতি

সিঙ্গাপুর সফরের আগে প্রধানমন্ত্রী শ্রী নরেন্দ্র মোদীর বিবৃতি। “আসিয়ান-ভারত এবং পূর্ব এশিয়া শিখর সম্মেলনে যোগ দিতে আমি ১৪-১৫ই নভেম্বর সিঙ্গাপুর সফরে যাব। এছাড়াও, আমি আঞ্চলিক সুসংহত অর্থনৈতিক অংশীদারিত্ব শীর্ষক বৈঠকে অংশ নেব। এই শিখর বৈঠকগুলিতে আমার যোগদান আসিয়ান সদস্য দেশগুলি সহ ভারত – প্রশান্ত মহাসাগরীয় অঞ্চলের বিস্তীর্ণ এলাকার সঙ্গে আমাদের সম্পর্ককে আরও মজবুত করতে আমাদের নিরন্তর দায়বদ্ধতার দিকগুলিকেই প্রতিফলিত করে। আসিয়ান সহ পূর্ব এশিয়া শিখর সম্মেলনে যোগাদানকারী নেতৃবৃন্দের সঙ্গেও আমার আলাপ-আলোচনার ব্যাপারে আমি অত্যন্ত আশাবাদী। ১৪ই নভেম্বর সিঙ্গাপুর ফিনটেক উৎসবে সরকারি প্রধান হিসাবে আমি মূল ভাষণ দেওয়ার সম্মান লাভ করব। আর্থিক প্রযুক্তি ক্ষেত্রে বিশ্বের সর্ববৃহৎ অনুষ্ঠান হিসাবে এই উৎসব দ্রুত আর্থিক বিকাশশীল বিভিন্ন ক্ষেত্রে ভারতের ক্ষমতা প্রদর্শনের শুধুমাত্র উপযুক্ত মঞ্চই নয়, সেই সঙ্গে উদ্ভাবন ও বিকাশের অগ্রগতির জন্য বিশ্ব অংশীদারিত্ব গড়ে তোলার ক্ষেত্রেও এক আদর্শ কেন্দ্র। সিঙ্গাপুর সফরকালে ভারত – সিঙ্গাপুর যৌথভাবে আয়োজিত হ্যাকাথন প্রতিযোগিতায় অংশগ্রহণকারী ও বিজয়ীদের সঙ্গে আমি মতবিনিময়ের সুযোগ পাব। এটা আমার দৃঢ় বিশ্বাস যে, যথাযথ অনুপ্রেরণা ও সঠিক দিশায় পরিচালনার অনুকূল বাতাবরণ গড়ে তোলা গেলে মানবজাতি যে সমস্ত সমস্যার সম্মুখীন হচ্ছে, তার উপযুক্ত সমাধানে সমগ্র বিশ্বকে নেতৃত্ব দেওয়ার সক্ষমতা আমাদের যুবসম্প্রদায়ের মধ্যে রয়েছে। আসিয়ান ও পূর্ব এশিয়া শিখর সম্মেলনে যোগদানকারী দেশগুলির সঙ্গে আমাদের ক্রমবর্ধমান অংশীদারিত্বের ক্ষেত্রে আমার এই সিঙ্গাপুর সফর আমাদের সম্পর্কে নতুন করে গতি সঞ্চার করবে বলে আমার দৃঢ় বিশ্বাস। সিঙ্গাপুরের উদ্দেশ্যে রওনা হওয়ার প্রাক্কালে এ বছর আসিয়ানের অধ্যক্ষ হিসাবে যোগ্য নেতৃত্বদানের জন্য আমি সিঙ্গাপুরকে আমার আন্তরিক অভিনন্দন এবং আসিয়ান সহ অন্যান্য শিখর সম্মেলন সফলভাবে আয়োজনের জন্য আমার শুভ কামনা জানাই”।
‘পানযোগ্য অ্যালকোহল’ নিয়ন্ত্রনের অধিকার রাজ্যের হাতে হস্তান্তর করতে ১ম 
            তফশিল শিল্পসংস্থা (উন্নয়ন ও নিয়ন্ত্রণ) আইন, ১৯৫১-র সংশোধনী

বুধবার প্রধানমন্ত্রী শ্রী নরেন্দ্র মোদির পৌরোহিত্যে কেন্দ্রীয় মন্ত্রীসভার বৈঠকে ১ম তফশিলভুক্ত শিল্পসংস্থা (উন্নয়ন ও নিয়ন্ত্রণ) আইন, ১৯৫১ অর্থাৎ ‘ফার্স্ট সিডিউল অব ইন্ডাসট্রিজ (ডেভেলেপমেন্ট এন্ড রেগুলেসন) অ্যাক্ট’, ১৯৫১-এর সংশোধনের প্রস্তাব অনুমোদিত হয়েছে ।আইন কমিশনের ১৫৮-তম প্রতিবেদন মোতাবেক ‘পানযোগ্য অ্যালকোহল’ নিয়ন্ত্রনের অধিকার রাজ্যের হাতে হস্তান্তর করার প্রস্তাব এই সংশোধনীতে করা হয়েছে। ‘ফার্স্ট সিডিউল অব ইন্ডাসট্রিজ (ডেভেলেপমেন্ট এন্ড রেগুলেসন) অ্যাক্ট’, ১৯৫১-তে উল্লেখিত “২৬ ফারমেনটেসান ইন্ডাসট্রিজ”-এর পরিবর্তে “২৬ ফারমেনটেসান ইন্ডাসট্রিজ (পানযোগ্য অ্যালকোহল ব্যতীত)” ব্যবহৃত হবে এবং এই সংক্রান্ত একটি বিল সংসদে পেশ করা হবে । কেন্দ্র ও রাজ্যের মধ্যে পানযোগ্য অ্যালকোহল ও শিল্পকাজে ব্যবহৃত অ্যালকোহল সংক্রান্ত নিয়ন্ত্রনের এক্তিয়ার নিয়ে যে সন্দেহ দীর্ঘদিন ধরে অব্যাহত ছিল, এই সংশোধনীর মাধ্যমে তা নিরসন করা যাবে।রাজ্য ও কেন্দ্রের মধ্যে এই সংশোধনী সমতা আনবে ।
ভারত ও মরক্কোর মধ্যে বিমান পরিষেবা বিষয়ক চুক্তি অনুমোদন করল কেন্দ্রীয় মন্ত্রিসভা

কেন্দ্রীয় মন্ত্রিসভা ভারত ও মরক্কোর মধ্যে প্রস্তাবিত সংশোধিত বিমান পরিষেবা সংক্রান্ত চুক্তি অনুমোদন করেছে। নতুন এই চুক্তি কার্যকর হলে দু’দেশের মধ্যে বিগত ২০০৪ সালের বিমান চলাচল সংক্রান্ত পুরনো চুক্তিটি বাতিল হয়ে যাবে। বিমান পরিষেবা সংক্রান্ত এই চুক্তিটি ভারত ও মরক্কর অসামরিক বিমান চলাচল ক্ষেত্রে বিশেষ গুরুত্বপূর্ণ ভূমিকা নেবে। এর ফলে দু’দেশের মধ্যে ব্যবসা-বাণিজ্য, বিনিয়োগ, পর্যটন এবং সাংস্কৃতিক ক্ষেত্রে আদান-প্রদান আরও বৃদ্ধি পাবে। যোগাযোগ বৃদ্ধি পাওয়ার দরুণ বাণিজ্যিক দিক থেকেও ভারত ও মরক্কোর বিমান সংস্থাগুলি লাভবান হবে। এই চুক্তির উল্লেখযোগ্য দিকগুলি হল, দু’দেশের বিমান সংস্থাগুলি বিভিন্ন ধরণের পরিষেবার জন্য কোড বিনিময় করতে পারবে। ব্যবসা বাড়াতে দু’দেশের বিমান সংস্থাগুলি সমবায়ের ভিত্তিতে বিপণনের জন্য নিজেদের মধ্যে অথবা তৃতীয় পক্ষের সঙ্গে কাজ করতে পারবে। এছাড়া, দু’দেশের ছ’টি করে শহরের যাতায়াতের জন্য বিমান সংস্থাগুলি যে কোন সংখ্যায় বিমান চালাতে পারবে। ভারতের বিমান সংস্থাগুলি মরক্কোর কাসাব্লাঙ্কা, বরাত, মারাকেশ, আগাদির, তাঙ্গীর ও ফেজে এবং মরক্কোর বিমান সংস্থাগুলি ভারতের দিল্লী, মুম্বাই, কলকাতা, চেন্নাই, বেঙ্গালুরু এবং হায়দরাবাদে বিমান চালাতে পারবে।
৫০তম বিজয় দিবসে প্রধানমন্ত্রী মুক্তিযোদ্ধা, বীরাঙ্গণা এবং ভারতীয় সশস্ত্র বাহিনীর শৌর্য ও আত্মবলিদানকে  স্মরণ করেছেন

নয়াদিল্লি, ১৬ ডিসেম্বর, ২০২১ প্রধানমন্ত্রী শ্রী নরেন্দ্র মোদী ৫০তম বিজয় দিবসে মুক্তিযোদ্ধা, বীরাঙ্গণা, সাহসী ভারতীয় সশস্ত্র বাহিনীর সদস্যদের শৌর্য ও আত্মবলিদানকে স্মরণ করেছেন। তিনি বলেন, এই উপলক্ষে ঢাকায় রাষ্ট্রপতির উপস্থিতি প্রতিটি ভারতীয়ের কাছে অত্যন্ত তাৎপর্যপূর্ণ। এক ট্যুইট বার্তায় প্রধানমন্ত্রী বলেছেন, “৫০তম বিজয় দিবসে মুক্তিযোদ্ধা, বীরাঙ্গণা, সাহসী ভারতীয় সশস্ত্র বাহিনীর সদস্যদের শৌর্য ও আত্মবলিদানকে স্মরণ করি। একসঙ্গে আমরা অত্যাচারী শক্তির বিরুদ্ধে যুদ্ধ করেছি এবং তাদের পরাস্ত করেছি। এই উপলক্ষে ঢাকায় রাষ্ট্রপতির উপস্থিতি প্রতিটি ভারতীয়ের কাছে অত্যন্ত তাৎপর্যপূর্ণ”।
রেলের প্রযুক্তিগত ক্ষেত্রে ভারত-সুইডেন সহযোগিতা

রেল প্রকল্পগুলির ক্ষেত্রে ভারত ও সুইডেনের মধ্যে কারিগরি সহযোগিতা চুক্তি সম্পর্কিত যে মউটি এ বছরের ১৫ ফেব্রুয়ারি সম্পাদিত হয়েছিল, তা কর্মপরবর্তী অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। রেলের নীতি ও নিয়মবিধি সহ বিভিন্ন ক্ষেত্রে প্রযুক্তিগত সহায়তা বিনিময় করবে ভারত ও সুইডেন। রেল পরিকাঠামো ও প্রকল্প সংক্রান্ত বিভিন্ন সাংগঠনিক ক্ষেত্রেও এই সহযোগিতার প্রসার ঘটানো হবে। এছাড়াও, সহযোগিতা চুক্তির আওতায় রয়েছে জ্ঞান ও তথ্য বিনিময়, প্রযুক্তিগত অভিজ্ঞতার আদানপ্রদান, উদ্ভাবন, গবেষণা সহ আরও বেশ কয়েকটি উল্লেখযোগ্য ক্ষেত্র। এই মউ চুক্তির ফলে রেলের উন্নয়ন সংক্রান্ত সর্বশেষ প্রযুক্তিগত উদ্ভাবনের বিষয়ে জ্ঞান ও অভিজ্ঞতা বিনিময় করতে পারবে ভারত ও সুইডেন।
টোকিও অলিম্পিক্স ২০২০এ রৌপ্য পদক জয়ে রবি কুমার দাহিয়াকে প্রধানমন্ত্রীর অভিনন্দন

নতুনদিল্লি, ৫ই আগস্ট, ২০২১ প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে কুস্তিতে রৌপ্য পদক জয়ের জন্য রবি কুমার দাহিয়াকে অভিনন্দন জানিয়েছেন। তিনি তাঁকে অসাধারণ কুস্তিগির বলে উল্লেখ করেছেন। এক ট্যুইট বার্তায় প্রধানমন্ত্রী বলেছেন; “রবি কুমার দাহিয়া একজন অসাধারণ কুস্তিগির! তাঁর লড়াই করার মানসিকতা এবং উৎসাহ অনবদ্য। #Tokyo2020 রৌপ্য পদক জয়ের জন্য তাঁকে অভিনন্দন জানাই। ভারত তাঁর সাফল্যে গর্বিত।“
শ্রী রাজীব গৌবা নতুন ক্যাবিনেট সচিব হলেন

শ্রী রাজীব গৌবা নতুন ক্যাবিনেট সচিব হিসেবে আজ দায়িত্ব গ্রহণ করেছেন। তিনি বিদায়ী সচিব শ্রী পি কে সিনহার স্থলাভিষিক্ত হলেন। ঝাড়খণ্ড ক্যাডারের ১৯৮২ ব্যাচের আইএএস আধিকারিক শ্রী গৌবা এর আগে কেন্দ্রীয় স্বরাষ্ট্র সচিব, কেন্দ্রীয় নগরোন্নয়ন মন্ত্রকের সচিব এবং ঝাড়খণ্ডের সরকারের মুখ্য সচিব পদে দায়িত্ব পালন করেছেন। আন্তর্জাতিক অর্থ তহবিল নামক প্রতিষ্ঠানেও তিনি ভারতের প্রতিনিধিত্ব করেছেন। সংবিধানের ৩৭০ ধারা বাতিল এবং জম্মু ও কাশ্মীরের পুনর্গঠনের ক্ষেত্রে কেন্দ্রের সিদ্ধান্তে শ্রী গৌবা গুরুত্বপূর্ণ ভূমিকা নিয়েছেন। অত্যন্ত দক্ষতা ও বিচক্ষণতার সঙ্গে তিনি মসৃণভাবে সরকারের উদ্যোগগুলি কার্যকর করতে স্বরাষ্ট্র মন্ত্রককে পরামর্শ দিয়েছেন। সাংবিধানিক ও আইনি পদক্ষেপগুলিকে চূড়ান্ত রূপদানের ক্ষেত্রেও তাঁর ভূমিকা অসামান্য। স্বরাষ্ট্র মন্ত্রকের অতিরিক্ত সচিব পদে আসীন থাকাকালীন তিনি ২০১৫-তে উগ্র বামপন্থাবাদ নিয়ন্ত্রণে বহুমুখী কর্মপরিকল্পনা গ্রহণ করেছিলেন। মাও অধ্যুষিত এলাকাগুলিতে এই কর্মপরিকল্পনা তিনি অত্যন্ত সুচারুরূপে কার্যকর করতেও সক্ষম হয়েছিলেন। আন্তর্জাতিক অর্থ তহবিলের পরিচালন পর্ষদেও শ্রী গৌবা চার বছর ভারতের হয়ে প্রতিনিধিত্ব করেছেন। /
প্রধানমন্ত্রীর সঙ্গে সাক্ষাত্ করলেন প্রিন্স করিম আগা খান

নয়াদিল্লি, ৭ এপ্রিল, ২০১৫ আগা খান ডেভেলপমেন্ট নেটওয়ার্কের চেয়ারম্যান প্রিন্স করিম আগা খান আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। বর্তমানে তিনি ভারতে সফররত এবং আগামীকাল তাঁকে পদ্মবিভূষণ পুরস্কার প্রদান করবেন রাষ্ট্রপতি শ্রী প্রণব মুখোপাধ্যায়। প্রধানমন্ত্রী কথা প্রসঙ্গে শৌচ ব্যবস্থা এবং গ্রামোন্নয়নে আগা খান ফাউন্ডেশনের কাজকর্মের প্রশংসা করেন। তিনি বলেন, এই কাজকর্ম তিনি প্রথম প্রত্যক্ষ করেছিলেন গুজরাটের মুখ্যমন্ত্রী থাকাকালীন। তিনি ‘স্বচ্ছ ভারত’ অভিযান এবং ‘গঙ্গা পুনরুজ্জীবনে’র কাজে আগা খান ফাউন্ডেশনকে গুরুত্বপূর্ণ ভূমিকা নেওয়ার আহ্বান জানান। পাশাপাশি, মেয়েদের শৌচালয় গড়ে তোলার ক্ষেত্রেও ঐ ফাউন্ডেশনকে অংশগ্রহণ করার আহ্বান জানান তিনি। প্রিন্স করিম আগা খান বলেন, পদ্মবিভূষণ সম্মানে ভূষিত হওয়ায় তিনি সম্মানিত। তিনি এও জানান, এই ফাউন্ডেশন দেশে ১ লক্ষ শৌচালয় গড়ে তোলার গুরুদায়িত্ব নিয়েছে যা শুরু হবে গুজরাট রাজ্য থেকে। তিনি এও বলেন, দেশের মানুষের স্বাস্থ্য ও স্বাস্থ্যবিধান সম্পর্কে তাদের ওয়াকিবহাল করার কাজও এই ফাউন্ডেশন চালিয়ে যাচ্ছে। এছাড়া, উভয়েই পশ্চিম এশিয়ার পরিস্থিতির পর্যালোচনা করেন।
সৌর শক্তি ক্ষেত্রে ভারত ও জার্মানির মধ্যে মউ

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভা সৌরশক্তি ক্ষেত্রে ভারতে সৌর শক্তির ব্যবহার বৃদ্ধির লক্ষ্যে ভারত ও জার্মানির মধ্যে ২০১৫-র অক্টোবরে সাক্ষরিত ‘মউ’-এর অনুমোদন দিয়েছে। এই মউ দুই দেশের মধ্যে দ্বিপাক্ষিক সম্পর্ক শক্তিশালী করতে সহায়তা করবে। চুক্তি অনুযায়ী জার্মানি ‘ক্রেডিটান্‌সটাল্‌ট ফুর ওয়েইডেরাউফ্‌বাউ’ (কেএফডব্লু)-এর মাধ্যমে ভারতকে পাঁচ বছরের জন্য এক বিলিয়ন ইউরো সহজ সুদে ঋণ দেবে। কেএফডব্লু-র তহবিলকে অংশীদারী ব্যাঙ্কগুলির মাধ্যমে স্বল্প মোয়াদী ঋণ হিসেবেও ব্যবহার করা যাবে। এই মউ-এর লক্ষ্য হল- প্রথমত: বাড়ির ছাদে সৌরশক্তি উৎপাদন ব্যবস্থা গড়ে তোলার ক্ষেত্রে সহযোগিতা, দ্বিতীয়ত: সৌর উদ্যান বা সৌর অঞ্চল বিকশিত করা (যদি সম্ভব হয় তা’হলে ভারত-জার্মান আর্থিক সহযোগিতার আওতায় কেএফডব্লু-র দ্বারা আর্থিক সহায়তার ভিত্তিতে ‘সবুজ শক্তি পথ’ গড়ে তোলা যেতে পারে) এবং তৃতীয়ত: পরিচ্ছন্ন ও নির্ভরযোগ্য শক্তি সংস্থান ব্যবস্থার উন্নতি ঘটাতে সোলার অফ-গ্রিড প্রয়োগ করা।
প্রধানমন্ত্রী মোদীর সঙ্গে টেলিফোনে বাংলাদেশের প্রধানমন্ত্রী শেখ হাসিনার কথা

বাংলাদেশের প্রধানমন্ত্রী শ্রীমতী শেখ হাসিনা আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। প্রধানমন্ত্রী শ্রী নরেন্দ্র মোদীর নেতৃত্বে এনডিএ সরকারের প্রতি ভারতবাসী যে সুস্পষ্ট সমর্থন ব্যক্ত করেছেন, তার জন্য শ্রীমতী হাসিনা টেলিফোনে তাঁকে অভিনন্দন জানিয়েছেন। বিদেশি নেতৃবৃন্দের মধ্যে শ্রীমতী হাসিনাই প্রথম, যিনি প্রধানমন্ত্রী মোদীকে টেলিফোনে শুভেচ্ছা জানিয়েছেন। টেলিফোনে এই শুভেচ্ছা বিনিময়ের মধ্য দিয়ে ভারত ও বাংলাদেশের মধ্যে নজিরবিহীন নিবিড় ও পারস্পরিক আন্তরিকতার পাশাপাশি দুই নেতার মধ্যে যে অন্তরঙ্গ সম্পর্ক রয়েছে, তা প্রতিফলিত হয়। উভয় নেতাই ভারত – বাংলাদেশ সম্পর্ককে এক নতুন উচ্চতায় নিয়ে যেতে নিজেদের অঙ্গীকারের কথা ব্যক্ত করেছেন। বর্তমানে চালু প্রকল্পগুলির দ্রুত রূপায়ণের গুরুত্বের বিষয়টি স্বীকার করে নিয়ে নিরাপত্তা, বাণিজ্য, পরিবহণ, শক্তি এবং মানুষের সঙ্গে মানুষের সম্পর্ককে আরও গভীরতর করার বিষয়েও উভয় নেতাই সহমত প্রকাশ করেন। দু’দেশের মধ্যে নিবিড় সম্পর্ককে এগিয়ে নিয়ে যাওয়ার ক্ষেত্রে আগামী তিন বছর অত্যন্ত গুরুত্বপূর্ণ হয়ে উঠবে, কারণ ২০২০’তে বঙ্গবন্ধু শেখ মুজিবর রহমনের জন্মবার্ষিকী এবং ২০২১’শে বাংলাদেশের স্বাধীনতার ৫০তম বার্ষিকী উদযাপিত হবে। দ্বিপাক্ষিক সম্পর্কের ভিতিতে কাজ করতে যথাশীঘ্র সম্ভব বৈঠকের তারিখ স্থির করতে দুই নেতাই সম্মত হয়েছেন।
বেঙ্গালুরুর বিধান সৌধে সন্ত কবি শ্রী কনক দাস এবং মহর্ষি বাল্মীকির মূর্তিতে প্রধানমন্ত্রীর পুষ্পার্ঘ্য নিবেদন

নয়াদিল্লি, ১১ নভেম্বর ২০২২ প্রধানমন্ত্রী শ্রী নরেন্দ্র মোদী আজ বেঙ্গালুরুর বিধান সৌধে সন্ত কবি শ্রী কনক দাস এবং মহর্ষি বাল্মীকির মূর্তিতে পুষ্পার্ঘ্য নিবেদন করেছেন। শ্রী কনক দাসকে পুষ্পার্ঘ্য নিবেদন করে প্রধানমন্ত্রী এক ট্যুইট বার্তায় বলেছেন – “আজ কনক দাসের জন্মবার্ষিকীর পূণ্য লগ্নে আমি বেঙ্গালুরুতে তাঁকে শ্রদ্ধা নিবেদন করেছি। তিনি আমাদের ভক্তির পথ দেখিয়েছেন, কন্নড় সাহিত্যকে সমৃদ্ধ করেছেন এবং সামাজিক একতার বার্তা সঞ্চারিত করেছেন – এর জন্য আমরা তাঁর প্রতি কৃতজ্ঞ।” প্রধানমন্ত্রী মহর্ষি বাল্মীকিকেও শ্রদ্ধা নিবেদন করেছেন। শ্রদ্ধা নিবেদনের সময় প্রধানমন্ত্রীর সঙ্গে কর্ণাটকের রাজ্যপাল শ্রী থাওয়ার চাঁদ গেহলট, মুখ্যমন্ত্রী শ্রী বাসবরাজ বোম্মাই সহ বিশিষ্টজনেরা উপস্থিত ছিলেন।
আর্জেন্টিনার রাষ্ট্রপতির রাষ্ট্রীয় ভারত সফর উপলক্ষে স্বাক্ষরিত সমঝোতাপত্র বা চুক্তি

ক্রমিক সংখ্যা সহযোগিতার ক্ষেত্র সমঝোতা বা চুক্তির বিষয় আর্জেন্টিনার পক্ষে বিনিময়কারী ভারতের পক্ষে বিনিময়কারী ১ প্রতিরক্ষা প্রতিরক্ষা ক্ষেত্রে সহযোগিতা নিয়ে ভারতের প্রতিরক্ষা মন্ত্রক এবং আর্জেন্টিনার প্রতিরক্ষা মন্ত্রকের মধ্যে সমঝোতাপত্র। পররাষ্ট্র মন্ত্রী মিঃ জর্জ ফরি তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন সিং রাঠোর ২ পর্যটন পর্যটন ক্ষেত্রে সহযোগিতার লক্ষ্যে ভারত ও আর্জেন্টিনার মধ্যে সমঝোতাপত্র। পররাষ্ট্র মন্ত্রী মিঃ জর্জ ফরি তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন সিং রাঠোর ৩ সম্প্রচারমূলক বিষয়ক ভারতের প্রসার ভারতী এবং আর্জেন্টিনার ফেডারেল সিস্টেম অফ মিডিয়া অ্যান্ড পাবলিক কন্টেন্টস্‌ – এর মধ্যে সহযোগিতার লক্ষ্যে সমঝোতাপত্র। পররাষ্ট্র মন্ত্রী মিঃ জর্জ ফরি তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন সিং রাঠোর ৪ ফার্মাসিউটিক্যাল ভারতের ড্রাগস্‌ স্ট্যান্ডার্ড কন্ট্রোল অর্গানাইজেশন এবং আর্জেন্টিনার ন্যাশনাল অ্যাডমিনিস্ট্রেশন অফ ড্রাগস্‌ ফুড অ্যান্ড মেডিকেল টেকনোলজির মধ্যে সমঝোতাপত্র। পররাষ্ট্র মন্ত্রী মিঃ জর্জ ফরি তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন সিং রাঠোর ৫ আন্টার্টিকা বা দক্ষিণ মেরু দক্ষিণ মেরুতে পারস্পরিক সহযোগিতার লক্ষ্যে ভারতের ভূ-বিজ্ঞান মন্ত্রক এবং আর্জেন্টিনার পররাষ্ট্র তথা উপাসনা বিষয়ক মন্ত্রকের মধ্যে সমঝোতাপত্র। পররাষ্ট্র মন্ত্রী মিঃ জর্জ ফরি তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন সিং রাঠোর ৬ কৃষি ২০১০ সালে স্বাক্ষরিত সমঝোতাপত্র অনুযায়ী ভারতের কৃষি ও কৃষক কল্যাণ মন্ত্রক এবং আর্জেন্টিনার উৎপাদন ও শ্রম মন্ত্রকের মধ্যে পারস্পরিক সহযোগিতার লক্ষ্যে কর্মপরিকল্পনা তৈরি করা। কৃষি শিল্প সচিব মিঃ লুইস মিগুয়েল এটচেভিয়ার কৃষি সচিব শ্রী সঞ্জয় আগরওয়াল ৭ কৃষি ২০০৬ সালে স্বাক্ষরিত সমঝোতাপত্র অনুযায়ী ভারতের কৃষি গবেষণা পর্ষদ এবং আর্জেন্টিনার উৎপাদন ও শ্রম মন্ত্রকের কৃষি শিল্প বিষয়ক দপ্তরের মধ্যে সহযোগিতার লক্ষ্যে ২০১৯ – ২১ পর্যন্ত এক কর্মপরিকল্পনা তৈরি করে। কৃষি শিল্প সচিব মিঃ লুইস মিগুয়েল এটচেভিয়ার কৃষি সচিব শ্রী সঞ্জয় আগরওয়াল ৮ তথ্য ও যোগাযোগ প্রযুক্তি ভারতের ইলেক্ট্রনিক্স ও তথ্য প্রযুক্তি মন্ত্রক এবং আর্জেন্টিনার আধুনিকীকরণ বিষয়ক সচিবের মধ্যে তথ্য ও যোগাযোগ প্রযুক্তি তথা ইলেকট্রনিক ক্ষেত্রে সহযোগিতার লক্ষ্যে যৌথ ঘোষণাপত্র প্রকাশ। আর্জেন্টিনার আধুনিকীকরণ বিষয়ক সচিব ডঃ অ্যান্ড্রেস ইবারা পররাষ্ট্র মন্ত্রকের সচিব (পূর্ব) শ্রীমতী বিজয় ঠাকুর সিং ৯ অসামরিক পরমাণু ভারতের গ্লোবাল সেন্টার ফর নিউক্লিয়ার এনার্জি পার্টনারশিপ এবং আর্জেন্টিনার শক্তি বিষয়ক সচিবালয়ের মধ্যে সমঝোতা। শক্তি বিষয়ক সচিবালয়ের পরমাণু সংক্রান্ত আধিকারিক মিঃ ওসভালদো ক্যালজেটা লরি আর্জেন্টিনায় নিযুক্ত ভারতীয় রাষ্ট্রদূত শ্রী সঞ্জীব রঞ্জন ১০ তথ্য ও প্রযুক্তি ক্ষেত্রের সঙ্গে যুক্ত উৎকর্ষ কেন্দ্র তথ্য ও প্রযুক্তি ক্ষেত্রের সঙ্গে যুক্ত উৎকর্ষ কেন্দ্র গড়ে তোলার লক্ষ্যে ভারত ও আর্জেন্টিনার মধ্যে চুক্তি পররাষ্ট্র মন্ত্রী মিঃ জর্জ ফরি আর্জেন্টিনায় নিযুক্ত ভারতীয় রাষ্ট্রদূত শ্রী সঞ্জীব রঞ্জন